stanford-oval/wikipedia huggingface dataset:
אליהו משה פאניז'יל
קורות חיים > בית החולים משגב לדך

בעקבות התחלואה הרבה בירושלים והתנאים הסניטרים הקשים אשר שררו בעיר העתיקה הקים הרב מנחם שם טוב הכהן חסיד בשנת תרל"ט (1879) את חברת משגב לדך ורבי אליהו משה היה ראש ועד הגבאים שלה. בשנת תרמ"ט (1889) עם העברתו של בית החולים רוטשילד אל מחוץ לעיר העתיקה בירושלים, הוקם במבנה הישן בית החולים משגב לדך, כאשר רבי אליהו וגבאי בית החולים קנו את חצר בית החולים רוטשילד ושילמו על כך 20,000 פרנק. כסף זה לא היה בקופת בית החולים ועל כן ערבו אישית הרב והגבאים לשטרות הקניה. כדי לפרוע את החוב יצאו רבי אליהו משה והרב יצחק אשכנזי לצפון אפריקה לאסוף את הסכום וכן לגייס תרומות נוספות להרחבת בית החולים, וכך היה בית החולים משגב לדך לבית החולים היחיד בעיר העתיקה.
קורות חיים > כהונתו כראשון לציון

בשנת תרס"ז, 1907, לאחר פטירתו של הראשון לציון היש"א ברכה התעוררה בירושלים מחלוקת קשה על מינוי הראשון לציון, מחלוקת זה פגעה במצבה הסוציאלי והרוחני של הקהילה היהודית. ראש רבני האימפריה הטורקית "החכם באשי" רבי משה הלוי נאלץ להכריע במחלוקת זו והחליט כי ימנה את רבי אליהו משה אשר עבר בטורקיה מחזרתו משליחות בבוכרה כראשון לציון וזאת כי הכיר את גדולתו בתורה ואת פועלו הרב למען הקהילה בירושלים וכן בהיות רבי אליהו משה רחוק ממחלוקת זה היה נראה כי הוא יוכל להביא שלום ולשקם את מוסד ה"ראשון לציון", מינוי זה אושר עי ידי השלטון הטורקי וניכנס לתוקף בח' בניסן תרס"ז,23 במרץ 1907.
עיקר מאמציו של רבי אליהו משה היו בשיקום המצב הסוציאלי של העיר וזאת על ידי הגדלת התרומות שנתרמו לעיר, הקמת בית הזקנים הספרדי, ובניית בתים במגרש קבר שמעון הצדיק שישמשו עולים מתימן ופרס, לאחר השתפרות המצב הסוציאלי בעיר פיקח הרב על חיזוק מוסדות החינוך התורני בעיר בתלמודי התורה ועד ישיבת "תפארת ירושלים", וכן בהסדרת משלוח השד"רים לארצות שונות.
בנו, רבי יוסף חי, אשר היה משפטן ושלט בשפות רבות סייע לאביו בקשרים עם המוסדות הממשלה הטורקית והביא לפניהם את בעיות היישוב היהודי בארץ ישראל ובירושלים בפרט. בשנת תרס"ח, 1908, התרחשה מהפכת הטורקים הצעירים והשולטן עבדול חמיד הודח מתפקידו ואיתו הודח רבי משה הלוי ובמקומו מונה רבי חיים נחום אשר תמך בזמנו במינוי של רבי יעקב מאיר לתפקיד הראשון לציון ועל כן פרצה מחדש המחלוקת על מינוי זה. בעקבות כך בחודש טבת תרס"ט, 1909 רבי אליהו משה כינס בבית הכנסת ריב"ז את רבי ותושבי העיר והכריז כי הוא פורש מתפקידו בכדאי למנוע ריב ומחלוקת.
קורות חיים > ערוב ימיו

גם לאחר פרישתו מתפקיד הראשון לציון המשיך רבי אליהו משה בעבודתו הרוחנית ופועלו למען היישוב היהודי ושימש כנציג הקהילה הספרדית בירושלים. לאחר מלחמת העולם הראשונה בשנת תרע"ח, 1918 כאשר הגיע המצביא אלנבי לירושלים קיבל אותו הרב, ובמסיבה שנערכה לכבודו ב"ארמון" של בית משפחת יהודיוף, נשא הרב נאום:
שר גדול ונעלה
בשם קהילת היהודים אשר זכו לשוב ולהתיישב בירושלים הקדושה קריית חמדתנו, הנני מתכבד לקדם את פני הוד מעלתך בברכה הנובעת מעומק הלב ורגשותיו הפנימים, יהי בואך ברוך. ההשגחה העליונה שכל דרכיה דרכי יושר ואין בהם נפתל, חרה בעם הבריטי, אמיץ הכח וגדול הנפש להיות מלאך מושיע עמם ומבשר דרור לאומי. ובך אחד מטובי בניה, להכריז את בשורת החופש ממרום הררי ציון, ממעל אותם ההרים שלפני אלפי שנים הוכרזה בשורה זו מפי נביאי ישראל חוזי אל. הנני שמח בהזדמנות מאושרת זאת של הופעת כבודך בציון, להביע את רגשות האבה והגות החיבה לעם האנגלי הגדול שהיו לאומה הישאלית מסורת קבועה מתנחלת מאבות לבנים בדברי הנביא ישעיהו בשם ה': "אני לפניך אלך הדורים אישר, דלתות נחושת אשבר וברחי ברזל אגדע ונתתי לך אוצרות חשך ומטמוני מסתרים למען תדע כי איני ה' הקורא בשמך אלקי ישראל, למען עבדי יעקב וישראל בחירי"...
הרב פנאיז'יל נפטר בכ"ט בטבת ה'תרע"ט.
כתביו

רבי אליהו משה היה ידוע כמשורר ומלחין, רבים מפיוטיו גם לקהילות יהודיות מערב ובמגרב וזאת כי הרב ניחן בקול ערב והיה משורר אותם לקהילות בהם היה שד"ר. חלק מפיוטיו יצאו לאור בספר הפיוטים "יגל יעקב" ולאחר מכן בספר "ישמח ישראל".
רבי אליהו משה כתב שני חיבורים אשר נשארו בכתב יד והם:
באורים והערות על הש"ס
אוסף דרושים
אחדים מחידושיו הודפסו בהמאסף בעריכת הרב בן ציון קואינקה שנה א' סימן נ"ז.
הערות שוליים

↑  רבי רפאל מאיר פאניז'יל אימץ את רבי יהודה אחיינו לאחר פטירת הוריו וכהערכה למאמצו שינה את שם משפחתו לפאניז'יל
↑  עץ המשפחה בספר אוטוביוגרפי שכתבה ידידה להב, נכדתו של אליהו משה פאניז'יל
↑  פירוט הפרשה - ראה פה
| הראשונים לציון |
| --- | --- | --- |
| חכם באשי | רבי משה גאלנטי • רבי משה בן חביב • רבי אברהם רוויגו • רבי אברהם בן דוד יצחקי • רבי בנימין הכהן מעלי • רבי אליעזר נחום • רבי ניסים חיים משה מזרחי • רבי יצחק הכהן רפפורט  • רבי ישראל יעקב אלגאזי • רבי רפאל בן רבי שמואל מיוחס • רבי חיים רפאל בן אשר • רבי רפאל משה בולה • רבי יום-טוב אלגאזי • רבי משה יוסף מרדכי מיוחס • רבי מרדכי הלוי • רבי יעקב משה עייאש • רבי יעקב קוראל • רבי רפאל יוסף חזן • רבי יום טוב דאנון • רבי שלמה משה סוזין • רבי יונה משה נבון • רבי יהודה נבון • רבי חיים אברהם גאגין • רבי יצחק קוב'ו • רבי חיים נסים אבולעפיה • רבי חיים דוד חזן • רבי אברהם אשכנזי • רבי רפאל מאיר פאניז'ל • רבי יעקב שאול אלישר • רבי אליהו משה פאניז'יל • רבי נחמן בטיטו • רבי משה יהודה פרנקו • רבי נסים יהודה דנון • רבי חיים משה אלישר |  |
| ברבנות הראשית | הרב יעקב מאיר • הרב בן-ציון מאיר חי עוזיאל • הרב יצחק נסים • הרב עובדיה יוסף • הרב מרדכי אליהו • הרב אליהו בקשי דורון • הרב שלמה עמאר • הרב יצחק יוסף • הרב דוד יוסף |  |
| הרבנים הראשיים לירושלים |
| --- | --- | --- |
| הרבנים האשכנזיים | הרב מאיר אוירבך • הרב שמואל סלנט • הרב חיים ברלין • הרב אברהם יצחק הכהן קוק • הרב צבי פסח פרנק • הרב בצלאל ז'ולטי • הרב יצחק קוליץ  • הרב אריה שטרן |  |
| הרבנים הספרדיים | הרב לוי בן חביב • הרב דוד בן שלמה אבן אבי זמרה • הרב משה גאלנטי • הרב חיים ויטאל • הרב בצלאל אשכנזי • הרב גדליה קורדוברו • הרב יצחק גאון • הרב ישראל בנימין • הרב יעקב צמח • הרב שמואל גרמיסון • הרב משה בן חביב • הרב משה חיון • הרב אברהם בן דוד יצחקי • הרב בנימין הכהן מעלי • הרב אלעזר בן יעקב נחום • הרב ניסים מזרחי • הרב ישראל יעקב אלגאזי • הרב חיים רפאל אברהם בן אשר • הרב יום-טוב אלגאזי • הרב משה יוסף מרדכי מיוחס • הרב יעקב משה עיאש אל-מגרבי • הרב יעקב קוראל • הרב רפאל יוסף חזן • הרב יום טוב דאנון • הרב סלומון משה סוזין • הרב יונה משה נבון • הרב יהודה רפאל נבון • הרב חיים נסים אבולעפיה • הרב חיים דוד חזן • הרב אברהם אשכנזי • הרב רפאל מאיר פאניז'ל • הרב יעקב שאול אלישר • הרב אליהו משה פאניז'יל • הרב נחמן בטיטו  • הרב משה יהודה פרנקו • הרב חיים משה אלישר • הרב נסים יהודה דנון • הרב אליהו פרדס • הרב שלום משאש • הרב שלמה משה עמאר |  |
| --- | --- |
בקרת זהויות :  NLI: 987007311335405171  ISNI: 0000 0003 6007 2973  LCCN: no2011183641  VIAF: 220505151   WorldCat (עם VIAF): 220505151 
אליהו משה פאניזיל ממ' חכם באשי ירושת"ו ואגפיה. חותם רשמי
הנריק אלאפי

| --- | --- |

 לידה:  23 בספטמבר 1859 נירבוגדאן, הונגריה 
 פטירה:  31 במרץ 1945 (בגיל 85) בודפשט, ממלכת הונגריה 
 מקום קבורה:  בית הקברות היהודי ברחוב קוזמה 
 שם לידה:  Halpera Henrik 
 לימודי רפואה:  אוניברסיטת אטווש לוראנד 
 תפקידים:  רופא, כירורג, מנהלן בית חולים 
 
הנריק אלאפּי, (במקור הלפּרה עד 1868, בהונגרית: Alapy Henrik; נירבוגדאן, 23 בספטמבר 1859 – בודפשט, 31 במרץ 1945) היה דוקטור לרפואה, כירורג, פרופסור באוניברסיטה.
קורות חיים

הנריק הלפרה נולד במשפחה יהודית כבנם של לאו הלפרה (אלאפי), רופא ושל קרולינה גִיזֶלט (1831–1918). הוא השלים את לימודיו התיכוניים בערים נירג'האזה ואונגוואר, ולאחר מכן המשיך את לימודיו באוניברסיטת בודפשט (שמה כיום אוניברסיטת אטווש לוראנד) שם השיג את התואר דוקטורט לרפואה ב-1883.
בין השנים 1883–1897 עבד כרופא בבית החולים היהודי ברחוב סבולצ'י (כיום שמו: המרכז הרפואי הלאומי) של הקהילה היהודית של פשט, כמרצה באוניברסיטה ובמרפאת הכירורגיה מספר 1 בבודפשט. בין השנים 1897–1911 הוא היה המנתח הראשי של בית החולים היהודי לילדים על שם אדל ברודי. בנובמבר 1898 קודם לפרופסור חבר (אך לא כחלק מהסגל) באוניברסיטת בודפשט לנושא "ניתוחי דרכי השתן". משנת 1911 עבד שוב בבית החולים היהודי ברחוב סבולץ', תחילה כרופא ראשי ולאחר מכן מ-1926 כרופא ראשי וכמנהל בית החולים. בשנת 1914 הפך לפרופסור מן המניין לכירורגיה אורולוגית. שנתיים לאחר מכן נבחר לסגן נשיא "ההסתדרות הרפואית הלאומית". הוא שירת בצבא במלחמת העולם הראשונה ובתום המלחמה שוחרר בתואר "רופא צבאי ראשי". ב-1927 קיבל את התואר "יועץ רפואי ראשי". הוא פרש לגמלאות ב-1936. אלאפי היה חבר במועצת המנהלים של IMIT - האגודה הספרותית היהודית-הונגרית ובדירקטוריון הקזינו של ליפוטווארוש. במשך עשרות שנים היה חבר ב"החברה הגרמנית לכירורגיה" (Deutsche Gesellschaft für Chirurgie) ונתן מספר הרצאות בקונגרסים כירורגיים בברלין.
מחקריו המדעיים, מאמריו, הרצאותיו ועבודותיו בעיקר בתחום האורולוגיה והסרטן ומאמריו הרבים על תורת הכירורגיה פורסמו בכתבי עת רפואיים ומדעיים מקומיים וזרים שונים.
אשתו הייתה פריד מטילד (1863–1937), בתם של ארמין פריד וקרולינה פולק. הם נישאו ב-27 במרץ 1892 בבית הכנסת הגדול (Stadttempel) בווינה. אלאפי נפטר כחודש לאחר שחרורה של הונגריה מידי הנאצים והובא למנוחות בבית הקברות היהודי ברחוב קוזמה (21-4-2).
פרסומיו (מבחר)

מאמרי הניתוחים שלו פורסמו בעיקר ב:
חוברות הקליניות (מ-1892) (Klinikai Füzetek)
רפואה (1892–1931) (Gyógyászat)
השבועון הרפואי (1892–1927) (Orvosi Hetilap)
Zentralblatt für Chirurgie (מאז 1900)
Balneological Bulletin (מאז 1901)
Zeitschrift für Orthopädische Chirurgie (1910–1911)
הכשרת רופואים (מ-1913) (Orvosképzés)
רופא הונגרי (1922–1927) (Magyar Orvos)
פרסים והוקרה

צלב אמצעי של מסדר פרנץ יוזף על סרט הצלב הצבאי של ההצטיינות (1916)
לקריאה נוספת

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944
Magyar életrajzi lexikon (לקסיקון ביוגרפי הונגרי. עורכת ראשית אגנש קניירש. 1967)
Magyar orvoséletrajzi lexikon (לקסיקון רפואי הונגרי) ISBN 963-950-132-8
לקסיקון יהודי הונגרי. 1929. עורך פטר אויווארי. הנריק אלאפי
"Alapy Henrik". nevpont.hu.
הערות שוליים

↑  Az engedélyt tartalmazó BM rendelet száma/évszáma: 20806/1868. Forrás: Névváltoztatási kimutatások 1868. év 3. oldal 25. sor
↑  "Halotti bejegyzése a Budapest VI. kerületi polgári halotti akv. 1726/1918. folyószáma alatt".
↑  Budapesti Közlöny, 1898. november 10. (32. évfolyam, 259. szám)
↑  "Igazgató-változás a zsidó kórházban". Egyenlőség. 1926-02-20. p. 9.
↑  "Alapy professzor ünneplése". Mult és Jövő. 1936-12-12.
↑  "Alapy Henrikné halotti bejegyzése a Budapest V. kerületi polgári halotti akv. 175/1937. folyószáma alatt".
↑  "Házasságkötési bejegyzése a bécsi izraelita hitközség (Stadttempel) esketési akv. 74/1892. folyószáma alatt".
מיכאיל רודזיאנקו

מיכאיל רודזיאנקו בשנת 1914
מיכאיל רודזיאנקו (ברוסית: Михаил Владимирович Родзянко;‏ 9 בפברואר (הלוח היוליאני, 21 בפברואר הלוח הגרגוריאני) 1859 - 24 בינואר 1924) פוליטיקאי רוסי, ממנהיגי ברית 17 באוקטובר, יושב ראש הדומה הממלכתית של האימפריה הרוסית בשנים 1911-1917.
ביוגרפיה

מיכאיל רודזיאנקו נולד באחוזה משפחתית בגוברניית יקטרינוסלב (היום מחוז דניפרופטרובסק שבאוקראינה) למשפחת בעלי אדמות עשירה ממוצא אוקראיני. אביו היה קולונל בגמלאות. בשנת 1877 רודזיאנקו סיים לימודים בבית הספר צבאי יוקרתי בסנקט פטרבורג והחל לשרת בחיל הפרשים. בשנת 1882 הוא סיים את שרותו הצבאי וחזר לאחוזה משפחתית. רודזיאנקו כיהן במספר תפקידים ציבוריים בוגברניה. בשנת 1906 הוא התמנה לחבר של המועצה המדינית.
רודזיאנקו היה בין מייסדי ומנהיגי ברית 17 באוקטובר. במרץ 1911 הוא נבחר ליושב ראש הדומה הממלכתית של האימפריה הרוסית וכיהן בתפקיד זה עד לשנת 1917.
עם תחילת מלחמת העולם הראשונה רודזיאנקו תמך בהשתתפות המדינה במלחמה. בשנת 1915 הוא נסע לשטח גליציה שנכבש באותה תקופה. הוא פעל לריכוז כול הכוחות במאמץ המלחמתי. רודזיאנקו היה בין מתנגדי גריגורי רספוטין וניסה לשכנע את הצאר להתרחק ממנו, אך ללא הצלחה.
בהיותו מנהיג הדומה היה לו חלק פעיל במהפכת פברואר. הוא היה יושב ראש הוועד הזמני של הדומה והיה שותף לשיחות עם סובייט פטרוגרד וניקולאי השני, קיסר רוסיה בהקשר לסיום כהונתו כצאר. רודזיאנקו היה בדעה שבמקום ניקולאי השני יש למנות את בנו לצאר, אך דבר לא היה ריאלי. למרות התפקיד המרכזי שהיה לרודזיאנקו במהפכה הוא לא נכלל בממשלה שהוקמה לאחר המהפכה והשפעתו על הפוליטיקה הרוסית ירד בהדרגה. תומכי המונארכיה האשימו אותו בכך שהוא תמך במהפכה וגרם לצאר להתפטר מהתפקיד. במהלך פרשת קורנילוב רודזיאנקו תמך בפעילותו, אך כאשר הניסיון להפיכה שלטונית נכשל הודיע שלא היה לו שום קשר עם הנושא. בכל התקופה לאחר מהפכת פברואר רודזיאנו תמך בהמשך השתתפות רוסיה במלחמת העולם הראשונה.
במהלך מהפכת אוקטובר הוא היה בפטרוגרד וניסה לארגן הגנת ממשלת המעבר הרוסית אך נכשל. זמן קצר לאחר המהפכה רודזיאנקו עבר לאזור דון והצטרף ללאוור קורנילוב ולאנטון דניקין. בהיותו באזור הוא ניסה לארגן אספה של חברי הדומה מכינוסים שונים אך לא קיבל תמיכה מצד הממשל המקומי.
בשנת 1920 רודזיאנקו היגר לממלכת יוגוסלביה. בהיותו בגלות סבל מהתנקלויות של תומכי המונארכיה שהיו מאשימים אותו בקריסת האימפריה. הוא נפטר בשנת 1924 ונטמן בבלגרד.
בהיותו ביוגוסלביה הוא כתב ספר "קריסת האימפריה" בה תיאר את המהלכים הפוליטיים להם היה שותף.
ארלין האוול

| --- | --- |

 לידה:  25 באוקטובר 1939 (בת 85) בוז'ר סיטי, ארצות הברית 
 מדינה:  ארצות הברית 
 השכלה:  Bossier High School 
 
ארלין האוול (באנגלית: Arlene Howell; נולדה ב-25 באוקטובר 1939) היא שחקנית אמריקאית. מיס ארצות הברית 1958.
ביוגרפיה

האוול נולדה בעיירה דלהי בלואיזיאנה. ב-1958 נבחרה למיס לואיזיאנה, מיס ארצות הברית וסגנית שלישית למיס תבל 1958.
ב-1959 היא שיחקה מזכירה בסדרת הטלוויזיה של האחים וורנר "Bourbon Street Beat", היא הופיעה במספר פרקים של הסדרה "מאבריק" לצד רוג'ר מור והשתתפה בין היתר בסדרות הטלוויזיה 77 Sunset Strip,‏ Alcoa Premiere וברונקו.
היא נישאה לטייס בחיל האוויר האמריקאי ואיש עסקים וב-1960 נולדה בתם.
2015 בספורט

| 0 | 1 | 2 | 3 |
| --- | --- | --- | --- |
|  |  | 2015  בספורט |  |
< · 2013 · 2014 — 2015 — 2016 · 2017 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2015 ונוגעים לעולם הספורט.
אופניים

בג'ירו ד'איטליה ניצח אלברטו קונטדור (ספרד ספרד)
בטור דה פראנס ניצח כריסטופר פרום (בריטניה בריטניה)
בוואלטה אספניה ניצח פאביו ארו (איטליה איטליה)
באליפות העולם באופני כביש ניצח פטר סאגאן (סלובקיה סלובקיה)
אתלטיקה > שיאי עולם

גנזבה דיבאבה (אתיופיה אתיופיה) קבעה ב-17 ביולי בריצת 1500 מטר שיא עולם חדש של 3:50.07 דקות, במסגרת ליגת היהלום שנערכה במונקו, שיפור לשיא העולם הוותיק בן ה-22 שנים של קו יונשיאה (הרפובליקה העממית של סין  סין) (3:50.46 דקות).
אשטון איטון (ארצות הברית ארצות הברית), קבע בקרב עשר את שיא עולם חדש של 9045 נקודות, שיפור של 6 נקודות לשיאו הקודם בן ה-3 שנים.
אתלטיקה > אליפות העולם ה-15

מ-22 עד ל-30 באוגוסט 2015 בבייג'ינג שברפובליקה העממית של סין.
יוסיין בולט (ג'מייקה ג'מייקה), זכה ב-3 מדליות זהב, בריצת 100 מטר, בריצת 200 מטר ובריצת שליחים 4x100 מטר וזכה בתואר האתלט המצטיין של האליפות.
אשטון איטון (ארצות הברית ארצות הברית), קבע בקרב עשר את שיא העולם היחידי באליפות - 9045 נקודות, שיפור של 6 נקודות לשיאו הקודם בן ה-3 שנים.
אתלטיקה > אליפות העולם ה-15 > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | קניה קניה | 7 | 6 | 3 | 16 |
| 2 | ג'מייקה ג'מייקה | 7 | 2 | 3 | 12 |
| 3 | ארצות הברית ארצות הברית | 6 | 6 | 6 | 18 |
| 4 | בריטניה בריטניה | 4 | 1 | 2 | 7 |
| 5 | אתיופיה אתיופיה | 3 | 3 | 2 | 8 |
ג'ודו > אליפות אירופה בג'ודו

נבחרת רוסיה זכתה בבכורה עם 3 זהב, 1 כסף ו-4 ארד ובסך הכל עם 8 מדליות.

המשלחת הישראלית לאליפות זכתה בשלוש מדליות, אחת כל סוג ודורגה בסיום במקום השישי.
ג'ודו > אליפות אירופה בג'ודו > גברים

שגיא מוקי - במשקל 73 ק"ג
אור ששון - במשקל של מעל 100 ק"ג
ג'ודו > אליפות אירופה בג'ודו > נשים

ירדן ג'רבי - במשקל 63 ק"ג
החלקה על הקרח > אליפות העולם בהחלקה אמנותית על הקרח

אליפות העולם נערכה בשאנגחאי, סין ב-23 במרץ ועד 29 במרץ.
יחידות - יליזבטה טוקטאמישבה (רוסיה רוסיה)
יחידים - חאווייר פרננדס (ספרד ספרד)
זוגות - מייגן דוהאמל ואריק רדפורד (קנדה קנדה)
ריקוד זוגות - גבריאלה פאפאדאקיס וגיום סיזרון (צרפת צרפת)
טניס > המנצחות בתחרויות הגראנד סלאם

אליפות אוסטרליה הפתוחה - סרינה ויליאמס (ארצות הברית ארצות הברית)
אליפות צרפת הפתוחה - סרינה ויליאמס (ארצות הברית ארצות הברית)
אליפות וימבלדון - סרינה ויליאמס (ארצות הברית ארצות הברית)
אליפות ארצות הברית הפתוחה - פלאביה פנטה (איטליה איטליה)
טניס > המנצחים בתחרויות הגראנד סלאם

אליפות אוסטרליה הפתוחה - נובאק ג'וקוביץ' (סרביה סרביה)
אליפות צרפת הפתוחה - סטאן ואוורינקה (שווייץ שווייץ)
אליפות וימבלדון - נובאק ג'וקוביץ' (סרביה סרביה)
אליפות ארצות הברית הפתוחה - נובאק ג'וקוביץ' (סרביה סרביה)
טניס > גביע הפדרציה

טורניר הגמר נערך על מגרש קשה בפראג שבצ'כיה ב-14 - 15 בנובמבר 2015.
נבחרת צ'כיה (צ'כיה) גברה על נבחרת רוסיה (רוסיה) בתוצאה 2-3.
טניס > גביע דייוויס

נבחרת בריטניה (בריטניה) זכתה בגביע לאחר ניצחון 1:3 על נבחרת בלגיה (בלגיה) בגנט. בריטניה זכתה בגביע בפעם העשירית ובפעם הראשונה מאז 1936.
כדורגל > קופה אמריקה

4 ביולי- נבחרת צ'ילה (צ'ילה) ניצחה בפנדלים 1-4 את נבחרת ארגנטינה (ארגנטינה) בגמר קופה אמריקה.
כדורגל > אליפות העולם לקבוצות כדורגל 2015

ברצלונה (ספרד ספרד) זוכה בפעם השלישית בתולדותיה בתואר לאחר שגברה על ריבר פלייט (ארגנטינה ארגנטינה) בתוצאה 3-0.
כדורגל > ליגת האלופות

ברצלונה (ספרד ספרד) ניצחה בגמר 3-1 את יובנטוס (איטליה איטליה) בגמר שנערך בברלין ב-6 ביוני.
כדורגל > הליגה האירופית

סביליה (ספרד ספרד) ניצחה 3-2 את דניפרו דניפרופטרובסק (אוקראינה אוקראינה) בגמר שנערך בוורשה ב-27 במאי.
כדורגל > הסופרקאפ האירופי

מחזיקת ליגת האלופות ברצלונה (ספרד ספרד) גברה על מחזיקת הליגה האירופית סביליה (ספרד ספרד) 4:5.
המשחק התקיים בטביליסי, בירת גאורגיה.
כדורגל > רקופה סודאמריקנה

מחזיקת גביע סודאמריקנה לשנת 2014, ריבר פלייט (ארגנטינה ארגנטינה), זוכה בתואר בפעם הראשונה בהיסטוריית המועדון, לאחר ניצחון על מחזיקת גביע ליברטדורס באותה שנה, סן לורנסו (ארגנטינה ארגנטינה), בתוצאה 2-0 במפגש הכפול.
כדורגל > גביע ליברטדורס

ריבר פלייט (ארגנטינה ארגנטינה) זוכה בפעם השלישית בתולדותיה בגביע לאחר שגברה על טיגרס (מקסיקו מקסיקו) בתוצאה 3-0 במפגש הכפול.
כדורגל > גביע סודאמריקנה

אינדפנדיינטה סנטה פה (קולומביה קולומביה) זוכה בגביע לאחר ניצחון על הוראקן (ארגנטינה ארגנטינה) במפגש כפול.
כדורגל > פרסים אישיים > כדורגלן השנה

ליונל מסי (ארגנטינה ארגנטינה) זכה בתואר בפעם החמישית.
כדורגל > כדורגל לפי מדינות > איטליה

יובנטוס זוכה באליפות הסרייה א'.
יובנטוס זוכה בגביע האיטלקי.
יובנטוס זוכה בסופר קאפ האיטלקי בפעם השביעית.
כדורגל > כדורגל לפי מדינות > אנגליה

צ'לסי זוכה בפרמייר ליג
ארסנל זוכה בגביע האנגלי
כדורגל > כדורגל לפי מדינות > ארגנטינה

בוקה ג'וניורס זוכה באליפות (טורניר).
בוקה ג'וניורס זוכה בגביע ארגנטינה.
כדורגל > כדורגל לפי מדינות > ברזיל

קורינתיאנס זוכה באליפות.
פלמיירס זוכה בגביע, לאחר ניצחון על סנטוס במפגש הכפול.
כדורגל > כדורגל לפי מדינות > גרמניה

באיירן מינכן זוכה בבונדסליגה
וולפסבורג זוכה בגביע בפעם הראשונה בתולדות המועדון
וולפסבורג זוכה בסופר קאפ.
כדורגל > כדורגל לפי מדינות > ישראל

מכבי תל אביב זוכה בליגת העל בכדורגל
מכבי תל אביב זוכה בגביע המדינה
מכבי תל אביב זוכה בגביע הטוטו
כדורגל > כדורגל לפי מדינות > ספרד

ברצלונה זוכה באליפות
ברצלונה זוכה בגביע המלך הספרדי
אתלטיק בילבאו זוכה בסופר קאפ
כדוריד > כדוריד בישראל > נשים

ליגה הלאומית -
גביע המדינה -
כדוריד > כדוריד בישראל > גברים

ליגת העל - הפועל ראשון לציון
גביע המדינה - הפועל ראשון לציון
כדורסל > אליפות אירופה בכדורסל

נבחרת ספרד (ספרד) זכתה באליפות אירופה לאחר ניצחון על נבחרת ליטא (ליטא) 63-80 בגמר שנערך באצטדיון פייר מורואה בליל. פאו גאסול נבחר ל-MVP של הטורניר.
כדורסל > יורוליג

17 במאי - ריאל מדריד (ספרד ספרד) זכתה באליפות אירופה בפעם התשיעית לאחר ניצחון במשחק הגמר על אולימפיאקוס (יוון יוון) בתוצאה של 59:78. אנדרס נוצ'יוני נבחר ל-MVP של הפיינל פור.

בשלב חצי הגמר ריאל מדריד גברה על פנרבחצ'ה אולקר (טורקיה טורקיה) 87:96 ואולימפיאקוס גברה על צסק"א מוסקבה (רוסיה רוסיה) 68:70. במשחק על המקום השלישי ניצחה צסק"א מוסקבה את פנרבחצ'ה אולקר 80:86.
כדורסל > יורוליג > יורוקאפ

חימקי מוסקבה (רוסיה רוסיה) זוכה ביורוקאפ, לאחר שניצחה בגמר על גראן קנריה (ספרד ספרד) בסיכום של מפגש כפול.
כדורסל > יורוליג > יורוצ'לנג'

נאנטר (צרפת צרפת) זוכה בגביע היורוצ'לנג', לאחר ניצחון בגמר 63-64 על טרבזונספור (טורקיה טורקיה).
כדורסל > יורוליג > הליגה האדריאטית

הכוכב האדום בלגרד (סרביה סרביה) זוכה בגמר הליגה האדריאטית.
כדורסל > הגביע הביניבשתי בכדורסל

ריאל מדריד (ספרד ספרד) זכתה בגביע בפעם החמישית בתולדותיה לאחר 91:90, 79:91 על באורו (ברזיל ברזיל).
כדורסל > כדורסל לפי מדינות > איטליה

דינמו סאסארי זוכה באליפות.
כדורסל > כדורסל לפי מדינות > ארצות הברית

גולדן סטייט ווריורס זוכה באליפות אחרי ניצחון 2:4 על קליבלנד קאבלירס. אנדרה איגודלה נבחר לMVP של סדרת הגמר (ראה עונת 2014/2015 ב-NBA).
כדורסל > כדורסל לפי מדינות > ישראל > נשים

ליגת העל -מכבי בנות אשדוד
גביע המדינה - בנות הרצליה
כדורסל > כדורסל לפי מדינות > ישראל > גברים

ליגת העל - הפועל ירושלים זכתה באליפות
גביע המדינה - מכבי תל אביב זכתה בגביע
גביע ווינר - הפועל ירושלים זכתה בגביע
כדורסל > כדורסל לפי מדינות > ספרד

ריאל מדריד זוכה באליפות.
ריאל מדריד זוכה בגביע לאחר ניצחון על ברצלונה בתוצאה 71-77.
ספורט מוטורי > פורמולה 1

לואיס המילטון זכה באליפות הנהגים בפעם השלישית. קבוצת מרצדס זכתה באליפות היצרנים השלישית ברציפות.
ספורט מוטורי > Motogp

חורחה לורנסו זכה באליפות, שהוכרעה במירוץ האחרון. ולנטינו רוסי הוביל את הטבלה לאורך כל העונה, אך נענש בזינוק מהמקום האחרון במירוץ האחרון בעונה לאחר שבעט באופנועו של מארק מארקס במירוץ במלזיה, עונש שעלה לו באובדן האליפות.
ספורט מוטורי > אליפות העולם בראלי

סבסטיאן אוז'ייה זכה באליפות הנהגים בפעם השלישית ברציפות. פולקסווגן זכתה באליפות היצרנים השלישית ברציפות.
ספורט מוטורי > אליפות העולם בראלי-קרוס

פטר סולברג זכה באליפות בפעם השנייה ברציפות.
ספורט מוטורי > אליפות העולם במרוצי סיבולת

טימו ברנהרד, מארק ובר וברנדון הארטלי זכו באליפות עבור קבוצת פורשה
ספורט מוטורי > פורמולה אי

סבסטיאן בואמי זכה באליפות הנהגים בפעם הראשונה. רנו זכתה באליפות הקבוצתית בפעם השנייה.
פוטבול > NFL

1 בפברואר - סופרבול XLIX - ניו אינגלנד פטריוטס זוכה בפעם הרביעית בתולדותיה לאחר ניצחון 24-28 על סיאטל סיהוקס.
פוטבול > מכללות

12 בינואר - אוניברסיטת המדינה של אוהיו זוכה באליפות המכללות בפוטבול לאחר ניצחון 20-42 על אוניברסיטת אורגון
שחייה > אליפות העולם ה-16

ב-24 ביולי עד ל-9 באוגוסט 2015 בקזאן שברוסיה
קייטי לדקי (ארצות הברית ארצות הברית), זכתה ב-5 מדליות זהב, 4 מהן אישיות וקבעה שלושה שיאי עולם יותר מכל ספורטאי אחר באליפות ולכן נבחרה לספורטאית המצטיינת של האליפות.
שחייה > אליפות העולם ה-16 > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | הרפובליקה העממית של סין  סין | 15 | 10 | 10 | 35 |
| 2 | ארצות הברית ארצות הברית | 13 | 14 | 6 | 33 |
| 3 | רוסיה רוסיה (מארחת) | 9 | 4 | 4 | 17 |
| 4 | אוסטרליה אוסטרליה | 7 | 3 | 8 | 18 |
| 5 | בריטניה בריטניה | 7 | 1 | 6 | 14 |
שחייה > אליפות אירופה בשחייה (בריכת 25 מטר)

נערכה ב-2 בדצמבר עד ל-6 בדצמבר בנתניה שבישראל.
קטינקה הוסו הונגריה הונגריה, השחיינית המצטיינת של האליפות לאחר שזכתה ב-7 מדליות אישיות, 6 זהב ו-1 כסף. היא קבעה שני שיאי עולם חדשים ו-6 שיאי אליפות חדשים.
שחייה > אליפות אירופה בשחייה (בריכת 25 מטר) > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |

| 1 | הונגריה הונגריה | 11 | 3 | 1 | 15 |
| 2 | איטליה איטליה | 7 | 5 | 5 | 17 |
| 3 | גרמניה גרמניה | 4 | 2 | 1 | 7 |
| 4 | רוסיה רוסיה | 3 | 7 | 7 | 17 |
| 5 | פולין פולין | 3 | 2 | 2 | 7 |
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 2 באוגוסט | 100 מטר פרפר | שרה שסטרם | שוודיה שוודיה | קאזאן, רוסיה | 55.74 שניות |
| 3 באוגוסט | 100 מטר פרפר | שרה שסטרם | שוודיה שוודיה | קאזאן, רוסיה | 55.64 שניות |
| 2 באוגוסט | 200 מטר מעורב אישי | קטינקה הוסו | הונגריה הונגריה | קאזאן, רוסיה | 2:06.12 דקות |
| 3 באוגוסט | 800 מטר חופשי | קייטי לדקי | ארצות הברית ארצות הברית | קאזאן, רוסיה | 15:27.71 דקות |
| 4 באוגוסט | 800 מטר חופשי | קייטי לדקי | ארצות הברית ארצות הברית | קאזאן, רוסיה | 15:25.48 דקות |
| 8 באוגוסט | 800 מטר חופשי | קייטי לדקי | ארצות הברית ארצות הברית | קאזאן, רוסיה | 8:07.39 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 17 באפריל | 100 מטר חזה | אדם פיטי | בריטניה בריטניה | לונדון, בריטניה | 57.02 שניות |
| 4 באוגוסט | 50 מטר חזה | קמרון ואן דר בורג | דרום אפריקה דרום אפריקה | קאזאן, רוסיה | 26.62 שניות |
| 4 באוגוסט | 50 מטר חזה | אדם פיטי | בריטניה בריטניה | קאזאן, רוסיה | 26.42 שניות |
שחייה > שיאי עולם > שליחים משולב (2 שחייניות ו-2 שחיינים)

| תאריך | משחה | המדינה | מקום תחרות | שיא |
| --- | --- | --- | --- | --- |
| 5 באוגוסט | 4x100 מטר מעורב | בריטניה בריטניה | קאזאן, רוסיה | 3:41.71 דקות |
| 8 באוגוסט | 4x100 מטר חופשי | ארצות הברית ארצות הברית | קאזאן, רוסיה | 3:23.05 דקות |